Legal Document

Category: 844

Text:
58. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 2570 της 6/22 Φεβρ. 1967 (ΦΕΚ  Β΄ 136) Περί των όρων εξαγοράς της προϋπηρεσίας των κατά το άρθρ. 5 παρ. 1 της υπ’ αριθ. 165/27.9.1963 πράξεως του Υπουργικού Συμβουλίου κυρωθείσης δια του Ν.Δ. 3377/1964 ασφαλιζομένων εις το Ταμείον Νομικών. Έχοντες υπ’ όψει 1)το άρθρ. 2 παρ. 5 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων», 2)το άρθρ. 5 της υπ’ αριθ. 165/27.9.1963 πράξεως του Υπουργικού Συμβουλίου, κυρωθείσης δια του Ν.Δ. 4377/1964 και 3)απόσπασμα πρακτικών της υπ’ αριθ. 2045/15.12.1966 συνεδριάσεως του Διοικητικού Συμβουλίου του Ταμείου Νομικών, εν τω οποίω διατυπούται η γνώμη τούτου, αποφασίζομεν: Άρθρον μόνον.-Το ποσόν εξαγοράς της προϋπηρεσίας των κατά το άρθρ. 5 παρ. 1 της υπ’ αριθ. 165/27.9.1963 πράξεως του Υπουργικού Συμβουλίου κυρωθείσης δια του Ν.Δ. 4377/1964 ασφαλισθέντων ή ασφαλισθησομένων εις το Ταμείον Νομικών καθορίζεται εις δραχ. 200 δι’ έκαστον εξαγοραζόμενον μήνα. Το ποσόν τούτον καταβάλλεται εις 48 μηνιαίας δόσεις από της λήξεως της προθεσμίας του άρθρ. 2 παρ. 6 του Ν.Δ. 4577/7.11.1966, (ήτοι από της 30.6.1967), δια δε τους μετά την λήξιν της προθεσμίας ταύτης ερχομένους εις την Ελλάδα από της λήξεως της προθεσμίας προς υποβολήν της αιτήσεως δι’ εξαγοράν. Εν περιπτώσει καθυστερήσεως καταβάλλεται προσαύξησις 5% ετησίως από της λήξεως της προθεσμίας μέχρις εξοφλήσεως. Η διάταξις της παρ. 1 του άρθρ. 24 του Ν.Δ. 4114/1960 «περί του Κώδικος περί Ταμείου Νομικών» εφαρμόζεται και επί των ως άνω ησφαλισμένων και των οικογενειών των. 39.Γ.α.57-58 Γενικές διατάξεις Ταμείου Νομικών